4. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ.483 της 22 Δεκ. 1961/23 Ιαν.  1962 (ΦΕΚ Β΄ 22) Περί του τρόπου εισαγωγής περιτυλιγμάτων καπνοδεμάτων κλπ. ειδών συσκευασίας καπνών. Έχοντες υπ΄ όψιν το άρθρ. 1 του Α. Νόμ. 317/36 «περί ρυθμίσεως δασμολογικών τινών ζητημάτων», ως τούτο ετροποποιήθη μεταγενεστέρως, αποφασίζομεν: Ι.Περιτυλίγματα καπνών(καπνοτσούλια) εκ καναβάτσης ή άλλης ύλης, κεκομμένα και ερραμμένα κατά τα άκρα αυτών, σπάγγοι και σχοινία, εισαγόμενα εκ του εξωτερικού υπό εξαγωγέων εγχωρίων καπνών και προοριζόμενα να διατεθώσι δια την περιτύλιξιν και συσκευασίαν των εξαγομένων καπνών, δύνανται να παραδίδωνται εις ελευθέραν χρήσιν απ΄ ευθείας υπό των αρμοδίων Τελωνειακών Αρχών επί τη παροχή αξιοχρέου προσωπικής εγγυήσεως δια τους επ΄ αυτών αναλογούντας δασμούς και λοιπούς φόρους δια την εντός έτους από της παραδόσεως επανεξαγωγήν τούτων εις αλλοδαπήν. ΙΙ.Κατά την επανεξαγωγήν θα εξευρίσκεται υπό του Τελωνείου εξαγωγής, δοκιμαστικώς και κατά προσέγγισιν, το βάρος των χρησιμοποιηθέντων ειδών συσκευασίας, όπερ και θα αναγράφεται εις ιδιαιτέραν στήλην της διασαφήσεως εξαγωγής. ΙΙΙ.Η λύσις της, κατά την εις ελευθέραν χρήσιν παράδοσιν των ανωτέρω ειδών, ληφθείσης εγγυήσεως, θα πραγματοποιήται, επί τη προσαγωγή, εντός της νομίμου προθεσμίας, αντιγράφου της διασαφήσεως εξαγωγής των καπνοδεμάτων και βεβαιώσεως του Εφόρου Καπνού του τόπου αγοράς των καπνών ή της επεξεργασίας τούτων, πιστοποιούσης την χρησιμοποίησιν δια την συσκευασίαν των εξαχθέντων καπνών των ανωτέρω υλικών, καθώς και το κατά προσέγγισιν βάρος των. ΙV.Η εν παρ. Ι της παρούσης οριζομένη ετησία προθεσμία επανεξαγωγής δύναται να παρατείνηται υπό της αρμοδίας Τελωνειακής Αρχής επί εξ κατ΄ ανώτατον όριον εξάμηνα και εφ΄ όσον συντρέχουσιν αποχρώντες λόγοι. V.Αι διατάξεις της παρούσης αποφάσεως εφαρμόζονται και επί των ήδη εις ελευθέραν χρήσιν παραδοθέντων και μη εισέτι επανεξαχθέντων καπνοτσουλίων, δυνάμει της υπ΄ αριθ. Δ. 8223/52 αποφάσεως ημών, ήτις και καταργείται δια της παρούσης. 30.Η.λ.3-4 Καπνός 